stanford-oval/wikipedia huggingface dataset:
Biometrinen passi
Sormenjälkirekisteri

Suomessa (Passilaki 6 a §) passien yhteydessä kerättävät sormenjäljet talletetaan passin tekniseen osaan sekä passirekisteriin. Passirekisteriin talletetut sormenjäljet on pidettävä erillään rikoksesta epäiltyjen henkilötuntomerkeistä. Tämä on ainutlaatuista Euroopassa; vain Hollannissa on tällaista suunniteltu.lähde? Hollanninkielisen Wikipedian mukaan tästä on Hollannissakin lopullisesti luovuttu.lähde?  Saksassa tällaisen rekisterin muodostaminen on kielletty lailla, "Paßgesetz (PaßG)§ 4 Paßmuster (3)". Asiaa on käsitelty myös Euroopan unionin tuomioistuimessa, joka on asiassa C‑291/12 yksiselitteisesti todennut (rivit 53–61), että sormenjälkien ottaminen ja rekisteröiminen lähtökohtaisesti loukkaa perusoikeuskirjan 7 ja 8 artiklassa tunnustettuja oikeuksia, mutta tämä ei ole biometrisen passin osalta ongelma koska:
»On kuitenkin tärkeää muistuttaa, että asetuksen N:o 2252/2004 1 artiklan 2 kohdan mukaan sormenjäljet tallennetaan vain itse passiin, joka jää haltijansa yksinomaiseen hallintaan.»
Suomen valtio kuitenkin kieltäytyy myöntämästä passia, ellei saajan sormenjälkiä luovuteta passin ulkopuoliseen rekisteriin. Asiasta on Korkeimman hallinto-oikeuden päätös 3872/2017, jonka mukaan sormenjälkirekisteri on hyväksyttävä, ja siihen osallistumiseen voidaan pakottaa passin myöntämättömyyden uhalla, koska esimerkiksi:
»Poliisin oikeus käyttää sormenjälkitietoja muuhun kuin passin myöntämistä ja valmistamista koskeviin tarkoituksiin on täsmällisesti ja tarkkarajaisesti rajattu lailla...»
Laki henkilötietojen käsittelystä poliisitoimessa 5§:n mukaan Suojelupoliisin toiminnallinen tietojärjestelmä voi sisältää tietoja, joita on tarpeen käsitellä oikeus- ja yhteiskuntajärjestystä tai valtion turvallisuutta vaarantavien hankkeiden tai rikosten estämiseksi tai selvittämiseksi. Näihin tietoihin kuuluu muun muassa matkustusasiakirjan tiedot.
Tekniikkaa

Biometrisen passin kansainvälisen standardin määrittelee ICAO-järjestö. ICAO on kansainvälinen siviili-ilmailujärjestö, joka toimii YK:n alaisuudessa 188 valtion yhteistyöelimenä. ICAO:n tekemät dokumentit määrittelevät toimintaympäristön ja tavan biopassin sekä tarkistusjärjestelmän kommunikoinnille. Passista ja viisumista käytetään ICAO:n dokumenteissa yhteistä nimitystä, koneluettava matkustusasiakirja (MRTD, Machine Readable Travel Document).
Asiakirjat, joissa ICAO määritellee MRTD:n toimintaa ovat:
Biometrics deployment of Machine Readable Travel Documents 2004
Annex I - Use of Contactless Integrated Circuits
Logical Data Structure(LDS) version 1.7
PKI for Machine Readable Travel Documents offering ICC read-only access v1.1
Supplement to Doc 9303 - ePassports. [9]selvennä
Näiden dokumenttien lisäksi käytetään ISO 7816 -standardia, joka toimii kaikkien sirukorttien perustana ja johon kaikki muut sirukorttistandardit nojaavat.  Standardissa määritellään muun muassa käytettävät peruskomennot, käyttöjännitteet, tiedonsiirtoprotokollat ja korttien fyysisiä ominaisuuksia. Lisäksi biopassin toimintaa määrittelee ISO/IEC 14443 -standardi. Standardi määrittelee kontaktittomien lähilukukorttien (proximity cards) toimintaa.
EU vaatii kasvokuvan tallentamista kuvatiedostona, joka pakataan sirulle joko JPEG- tai JPEG2000-formaatissa, joita ISO/IECC 14443 -standardi tukee. JPEG-formaattina tallennettu kuva vie noin 12–20 Kt muistia, kun taas JPEG2000 vie puolet siitä. EU-maat saavat itse valita kumpaa pakkausmuotoa käyttävät.
Kritiikkiä

Hollantilaisen Radbound Universiteit Nijmegen -yliopiston turvallisuuden tutkimusryhmä SoS on tutkimuksissaan todentanut mahdollisuudet:
salakuunnella passien ja lukulaitteiden välistä tietoliikennettä
valmistaa passista kopioita
etälukea passin tiedot haltijan tietämättä.
Yliopiston asiantuntijat eivät ole myöskään voineet tutkimuksillaan sulkea pois niin sanottujen takaporttien mahdollisuutta.
Sisäministeriön tiedotteessa todetaan että ”passin tietoliikenteen salaus on samaa luokkaa kuin GSM-matkapuhelinliikenteen salaus”. EFFI ry:n mukaan GSM-puhelimissa käytetty salaus murtuu tavallisella pöytätietokoneella alle sekunnissa.
EFFI ry on kuitenkin katsonut, ettei suomalaisissa passeissa ole samoja tietoturvaongelmia kuin esimerksiksi hollantilaisissa tai yhdysvaltalaisissa ja että niiden tietoturva on ainakin tällä hetkellä kunnossa.
Biopassiin sisältyvän varsin tiukasti määrämuotoisten koneluettavan valokuvan on katsottu olevan uhka yksityisyydelle, koska koneluettavuus mahdollistaa valokuvien helpon keräämisen ja käytön laajamittaisesti automaattiseen kasvojentunnistukseen.
Aiheesta muualla

Wikimedia Commonsissa on kuvia tai muita tiedostoja aiheesta .
Sisäasiainministeriön biometria-sivusto (Arkistoitu – Internet Archive)
Jussi Meresmaa

| Jussi Meresmaa |
| --- | --- |

Henkilötiedot
Syntynyt: 21. maaliskuuta 1978 (ikä 46) Tampere
Kansalaisuus:   Suomi
Frisbeegolfaaja
Kätisyys:  oikea
Seura:  Disc Golf Club Tampere
Ura
Ammattilaisuran alku:  2006
Ammattilaisuran loppu:  2015
Voitot:  7
Korkein rating:  1039
Palkintorahat:  24 571,72 $
Jussi Meresmaa (s. 21. maaliskuuta 1978) on suomalainen yrittäjä, frisbeegolfin vaikuttaja ja entinen ammattilaispelaaja. Hänet tunnetaan erityisesti Discmanian ja DiscGolfParkin perustajana sekä lajin kehittäjänä niin Suomessa kuin kansainvälisesti.
Ura ja yrittäjyys

Meresmaa on yksi suomalaisen sekä kansainvälisen frisbeegolfin merkittävimmistä vaikuttajista. Hän perusti vuonna 2006 Discmanian, josta on tullut yksi maailman tunnetuimmista frisbeegolfbrändeistä. Vuonna 2023 Discmania myytiin kansainväliselle House of Discs -konsernille, jossa Meresmaa toimii edelleen yhtiön hallituksen jäsenenä. Hän on myös kehittänyt DiscGolfPark-brändin, joka on toteuttanut satoja frisbeegolfratoja maailmanlaajuisesti. Meresmaa on myös itse suunnitellut 80 frisbeegolfrataa, joista tunnetuimmat ovat Tampereen frisbeegolfkeskus ja Nokia DiscGolfPark. Näillä radoilla kilpaillaan myös vuoden 2025 MM-kisat.
Hänellä on ollut keskeinen rooli frisbeegolfin maailmanmestaruuskilpailujen (PDGA Professional Disc Golf World Championships) tuomisessa Suomeen. Maailmanmestaruuskilpailut järjestetään ensimmäistä kertaa Suomessa vuonna 2025.
Meresmaa on ollut mukana järjestämässä frisbeegolfin EM-kisoja kahteen kertaan: vuonna 2005 Tampereella ja Nokialla, sekä vuonna 2016 Oulussa. Tämän lisäksi Meresmaa on perustanut Euroopan alkuperäisen PDGA major-kilpailun, European Openin vuonna 2006. European Openista on vuosien varrella kasvanut Euroopan merkittävin ammattilaiskilpailu, ja se on järjestetty yhteensä 12 kertaa vuosina 2006-2024.
Lisäksi hän on perustanut ja johtanut Disc Golf World Touria (DGWT) vuosina 2016–2017, jolla oli merkittävä rooli lajin kansainvälisessä kasvussa. Hän on myös Yhdysvaltojen ja Euroopan välisen joukkuekilpailun, Presidents Cupin, perustaja.
Meresmaa on saanut uransa aikana useita tunnustuksia. Vuonna 2022 hänet valittiin vuoden yrittäjäksi Suomessa EY Entrepreneur of the Year -kilpailussa, jonka myötä hän edusti myös Suomea Monacossa järjestetyssä maailmanlaajuisessa EY World Entrepreneur Of The Year -kilpailussa. Hänet on myös valittu vuoden 2021 verkkokauppavaikuttajaksi Paytrailin toimesta.
Meresmaa oli verotietojen mukaan Pirkanmaan suurituloisin vuonna 2023.
Urheilu-ura

Meresmaa kilpaili ammattilaisena frisbeegolfissa vuosina 1998–2015. Hän on voittanut frisbeegolfin avoimen sarjan suomenmestaruuden vuosina 2000 ja 2001 sekä parifrisbeegolfin suomenmestaruuden vuosina 1998 ja 1999. Meresmaalla on myös hallussaan useita Suomen ennätyksiä kenttälajeista, erityisesti juniorivuosiltaan.
Lisäksi hän on ensimmäinen frisbeelajin avoimen luokan maailmanmestaruuden voittanut suomalainen; hän voitti pituusheiton maailmanmestaruuden vuonna 2008.
Muut omistukset, liiketoiminta ja vaikuttaminen

Meresmaa on osakkaana jääkiekon Liiga-joukkue Tapparassa, joka on yksi Suomen menestyneimmistä jääkiekkoseuroista.
Meresmaa toimii aktiivisesti frisbeegolfin edistämiseksi. Hän toimii konsulttina myös muille yrityksille ja mentoroi nuoria yrittäjiä erityisesti urheiluliiketoiminnan, kansainvälistymisen ja verkkokaupan saralla.
Meresmaa tuomittiin Ruotsissa elokuussa 2022 seksin ostamisesta toukokuussa 2022 Ruotsissa. Meresmaa jäi tuomion jälkeen välittömästi sivuun tehtävistään Discmania-yhtiössä.
Aiheesta muualla

Jussi Meresmaa PDGA:n sivuilla
Ajopuku

Kaksi nahkaisiin ajopukuihin pukeutunutta moottoripyöräilijää.
Ajopuku on suojavaruste, jota käytetään useimmiten ajettaessa moottorikäyttöistä ajoneuvoa. Moottoripyöräilyssä sen pääasiallinen tehtävä on suojata motoristia kaatumistilanteessa. Ajopuvut voidaan jakaa kahteen kategoriaan: nahka- ja tekstiiliajopuvut. Ajopuku voi olla yksiosainen tai kaksiosainen, jolloin ajotakki ja -housu voidaan valita vapaasti. Yksiosaista ajopukua käytetään yleensä rata-ajossa paremman suojaavuuden takia. Pukuun kuuluu myös ajokäsineet.
Nahkapuku

Nahkapuvun, -takin ja -housun valmistusmateriaalina käytetään yleensä 1,2–1,4 mm paksua lehmännahkaa. Kaatumisen kannalta kriittisissä paikoissa, kuten olka- ja kyynärpäissä on nahkaa tuplakerros tai sitten siinä on käytetty kengurunnahkaa, joka on lehmän nahkaa huomattavasti kestävämpää.
Tekstiilipuku

Tekstiilipuvut voidaan karkeasti jakaa kahdentyyppisiin asusteisiin: vedenpitäviin ja ei vedenpitäviin. Tekstiilipukujen pintamateriaalina käytetään yleensä Corduraa tai muuta vastaavaa vahvaa polyesterkuitua. Pintamateriaalin minimi paksuutena pidetään 300 denierin kudosta. Kriittisissä paikoissa yleensä käytetään yli 500 denierin vahvuuksia.
Aiheesta muualla

Kuvia tai muita tiedostoja aiheesta Ajopuku Wikimedia Commonsissa
Sheffield Steeldogs

| Sheffield Steeldogs |
| --- | --- |

Perustettu:  2010
Kaupunki:   Sheffield
Kotiareena:  IceSheffield
– kapasiteetti:  1500
Sarjataso:  NIHL
Värit:           
Päävalmentaja:   Ben Morgan
Omistaja:   Alistair Cree    Robin Grayson
Infobox OKVirheellinen NIMI-arvo: 
Sheffield Steeldogs on englantilainen jääkiekkojoukkue Sheffieldin kaupungista Etelä-Yorkshiren kreivikunnasta. Joukkue pelaa National Ice Hockey Leaguessa, joka on maan toiseksi korkein sarjataso. Joukkue on perustettu vuonna 2010.
Joukkue

| Maalivahdit> Numero | Maalivahdit>  | Maalivahdit> Pelaaja | Maalivahdit> Kätisyys | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |
| 72 |  | Charlie Henry | L | Juniori | Nottingham, Englanti |  |
|   |  | Daniel Crowe | L | 2025+1 | Newcastle, Englanti |  |
|   |  | Ben Norton | L | 2025 | Doncaster, Englanti |  |
|   |  | Curtis Warburton | R | 2025 | Rotherham, Englanti |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |
| 6 |  | Ben Morgan | R | 2025 | Sheffield, Englanti |  |
| 8 |  | Thomas Dermott | R | 2024 |  |  |
| 9 |  | Thomas Barry | R | 2025 | Sheffield, Englanti |  |
| 22 |  | Oliver Turner |  | 2025 |  |  |
| 36 |  | Henry Adams | L | 2025 | Telford, Englanti |  |
| 42 |  | Tim Smith | L | 2025 | Sheffield, Englanti |  |
| 90 |  | Jonathan Kirk | L | 2025 | Maltby, Englanti |  |
|   |  | Samuel Cooper | R | 2025 | Portsmouth, Englanti |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Paikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |
| 5 |  | Brady Doxey | R | KH | 2025 | Chesterfield, Englanti |
| 16 |  | Daragh Spawforth | L | H | Laina |  |
| 18 |  | Samuel Tremblay | R | KH | 2026 | St-Basile-le-Grand, Québec, Kanada |
| 19 |  | Cameron Brownley | R | H | 2024 | Sheffield, Englanti |
| 20 |  | Jonathan Phillips | R | LH | 2025 | Cardiff, Wales |
| 32 |  | Warren Tait | R | H | 2023 | Nottingham, Englanti |
| 37 |  | Elmeri Hällfors | L | H | 2025 | Vaasa, Suomi |
| 71 |  | Jack Brammer | R | OLH / P | 2025 | Sheffield, Englanti |
| 75 |  | Benjamin Cutts | R | H | 2025 | Nottingham, Englanti |
| 81 |  | Charlie Thompson | R | KH | 2025 | Sheffield, Englanti |
| 98 |  | Tate Shudra | L | VLH | 2025 | Rotherham, Englanti |
|   |  | Ivan Björkly Nordström | R | OLH | 2026 | Edinburgh, Skotlanti |
|   |  | Morgan Clarke-Pizzo | L | H | 2025 | Peterborough, Englanti |
|   |  | Aiden Dancer |  | H | Juniori |  |
|   |  | Michael Danečko | L | H | 2024 | Havířov, Tšekki |
|   |  | Nathan Ripley | L | VLH | 2025 | Rotherham, Englanti |
|   |  | Walker Sommer | L | KH | 2025 | Avon, Ohio, Yhdysvallat |
|   |  | Finlay Ulrick | R | H | 2025 | North Ferriby, Englanti |
Lähde: EliteProspects
Muskoni

| Muskoni |
| --- | --- |

Tunnisteet
IUPAC-nimi:  3-metyylisyklopentadekanoni
CAS-numero:  541-91-3
PubChem CID:  10947
SMILES:  O=C1C(C)CCCCCCCCCCCC1
Ominaisuudet
Molekyylikaava:  C16H30O
Moolimassa:  238,4 g/mol
Sulamispiste:  -15 °C (258,15 K)
Kiehumispiste:  328 °C (601,15 K)
Tiheys:  0,9221 g/cm3
Liukoisuus veteen:  1,5·10-5 g/l (25 °C)
Muskoni (C16H30O) on ketoni, joka on myskin pääkomponentti.
Muskonin rakenteen selvitti ensimmäisenä Lavoslav Ružička. Muskoni on rengasrakenteinen ketoni, jonka rengas koostuu viidestätoista hiiliatomista. Kolmanteen hiileen on liittynyt metyyliryhmä. Luonnossa ainetta esiintyy ainoastaan (–)-enantiomeerinä., mutta synteettisesti valmistettuna se esiintyy yleensä raseemisena seoksena. Muskoni liukenee hieman veteen.
Aikaisemmin muskonia saatiin uhanalaisen myskihärän eritteestä, mutta nykyään lähes kaikki hajusteissa käytettävä muskoni tuotetaan synteettisesti. Muskonia valmistetaan sitronellaalista olefiinimetateesilla.
Aiheesta muualla

Kuvia tai muita tiedostoja aiheesta Muskoni Wikimedia Commonsissa
PubChem: Muscone (englanniksi)
Human Metabolome Database (HMDB): 3-Methylcyclopentadecanone (englanniksi)
Food Component Database (FooDB): 3-Methylcyclopentadecanone (englanniksi)
ChemBlink: 3-Methylcyclopentadecanone (englanniksi)
Pherobase: Semiochemical - muscone (englanniksi)
Bristol University School of Chemistry, Molecule of the Month: Muscone (englanniksi)
Mestis-kausi 2016–2017

| Mestis-kausi 2016–2017 |
| --- | --- |
Järjestyksessä oleva kausi:  17.
Joukkueiden määrä:  13
Sarja alkoi:  14. syyskuuta 2016 
Sarja päättyi:  11. maaliskuuta 2017
Runkosarjan voittaja:  SaPKo
Mestari:  SaPKo
Toinen sija:  Kiekko-Vantaa
Kolmas sija:  Espoo United
Pudonneet joukkueet:  Hokki (konkurssi), JYP-Akatemia
Pistepörssin voittaja:   Jonatan Tanus (SaPKo)
Pudotuspelien pistepörssin voittaja:   Teemu Lepaus (SaPKo)
Pudotuspelien arvokkain pelaaja:   Teemu Lepaus (SaPKo)
Ylempi sarjataso:  SM-liiga
Alempi sarjataso:  Suomi-sarja
  ← 2015-2016 :  2017-2018 → 
Kausi 2016–2017 oli jääkiekon Mestiksen 17. kausi. Edelliskauden mestari Jukurit siirtyi SM-liigaan, joten kyseessä oli ensimmäinen kerta kauden 2005–2006 jälkeen, kun hallitseva mestari ei pelaa Mestiksessä.
Suomi-sarjasta nousi mestaruuden voittanut IPK. Lisäksi konkurssiin päätyneen liigajoukkueen Espoo Bluesin tilalle perustettu Espoo United sai paikan Mestikseen, joten kausi pelattiin poikkeuksellisesti 13 joukkueella.
Runkosarja

Runkosarjassa pelattiin 13 joukkueen nelinkertainen sarja. Lisäksi pelattiin viidessä otteluparissa revanssiviikonloppu ja yksi kolmen joukkueen yksinkertainen välisarja. Kokonaisottelumääräksi tuli 50 ottelua.
Revanssiviikonloppu 18.-19.11.
Hokki - IPK
Jokipojat - SaPKo
JYP-Akatemia - KeuPa HT
LeKi - Peliitat
RoKi - Hermes
Välisarja 16.-19.11.
TUTO Hockey - Espoo United - K-Vantaa
Runkosarja > Sarjataulukko

|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  SaPKo  | 50 |  32  |  5  |  2  |  11  |  181  |  110  | +71 | 108 |
| 2 |  TUTO Hockey  | 50 |  28  |  3  |  2  |  17  |  167  |  114  | +53 | 92 |
| 3 |  K-Vantaa  | 50 |  22  |  4  |  9  |  15  |  148  |  139  | +9 | 83 |
| 4 |  Hermes  | 50 |  22  |  5  |  4  |  19  |  160  |  139  | +21 | 80 |
| 5 |  Espoo United | 50 |  20  |  5  |  7  |  18  |  132  |  138  | -6 | 77 |
| 6 |  Jokipojat  | 50 |  18  |  5  |  8  |  19  |  136  |  143  | -7 | 72 |
| 7 |  Peliitat  | 50 |  19  |  5  |  5  |  21  |  152  |  164  | -12 | 72 |
| 8 |  KeuPa HT  | 50 |  19  |  6  |  3  |  22  |  144  |  156  | -12 | 72 |
| 9 |  LeKi  | 50 |  20  |  3  |  2  |  25  |  143  |  155  | -12 | 68 |
| 10 |  RoKi  | 50 |  16  |  7  |  3  |  24  |  148  |  154  | -6 | 65 |
| 11 |  Hokki  | 50 |  15  |  6  |  8  |  21  |  116  |  135  | -19 | 65 |
| 12 |  JYP-Akatemia  | 50 |  18  |  4  |  3  |  25  |  129  |  161  | -32 | 65 |
| 13 |  IPK  | 50 |  16  |  2  |  4  |  28  |  114  |  162  | -48 | 56 |
Runkosarja > Pistepörssi

| # | Pelaaja | Joukkue | Ottelut | Maalit | Syötöt | Pisteet | + | - | +/- |
| --- | --- | --- | --- | --- | --- | --- | --- | --- | --- |
| 1. | Jonatan Tanus | SaPKo | 49 | 40 | 28 | 68 | 56 | 25 | +31 |
| 2. | Teemu Lepaus | SaPKo | 48 | 16 | 46 | 62 | 51 | 23 | +28 |
| 3. | Samuel Salonen | KeuPa HT | 49 | 17 | 37 | 54 | 37 | 43 | -6 |
| 4. | Aki Keinänen | TUTO Hockey | 48 | 25 | 24 | 49 | 40 | 27 | +13 |
| 5. | Niklas Appelgren | Hermes | 49 | 26 | 20 | 46 | 46 | 28 | +18 |
| 6. | Toni Leinonen | K-Vantaa | 50 | 15 | 30 | 45 | 38 | 25 | +13 |
| 7. | Juhani Tamminen | RoKi | 48 | 15 | 28 | 43 | 37 | 39 | -2 |
| 8. | Tuukka Rajamäki | Peliitat | 46 | 20 | 22 | 42 | 45 | 34 | +11 |
| 9. | Kristian Kangas | Hermes | 48 | 17 | 24 | 41 | 41 | 25 | +16 |
| 10. | Miika Franssila | Hermes | 49 | 4 | 37 | 41 | 54 | 34 | +20 |
Runkosarja > Maalivahtien torjuntapörssi

Vähintään 1/3 otteluista
| # | Pelaaja | Joukkue | Ottelut | PO | PM | T | PMK | T% |
| --- | --- | --- | --- | --- | --- | --- | --- | --- |
| 1. | Rasmus Tirronen | Espoo United | 44 | 39 | 84 | 1053 | 2,15 | 92,61 |
| 2. | Karolus Kaarlehto | TUTO Hockey | 43 | 28 | 52 | 640 | 1,86 | 92,49 |
| 3. | Sami Väliharju | Hokki | 43 | 26 | 56 | 634 | 2,15 | 91,88 |
| 4. | Paavo Hölsä | RoKi | 43 | 38 | 99 | 1112 | 2,61 | 91,82 |
| 5. | Mikael Edelmann | Hermes | 38 | 29 | 64 | 695 | 2,21 | 91,57 |
Pudotuspelit

Mestiksen puolivälieriin pääsi 8 joukkuetta. Puolivälierät pelattiin otteluparein 1.-8., 2.-7., 3.-6. ja 4.-5.. Ottelut aloitettiin runkosarjassa paremmin sijoittuneen kotikentällä ja jatkoon pääsyyn tarvittiin neljä voittoa (pelattiin paras seitsemästä -järjestelmällä). Voittajat jatkoivat välieriin. Välierät aloitettiin runkosarjassa paremmin sijoittuneen kotikentällä. Jatkoon päässeistä runkosarjassa parhaiten sijoittunut kohtasi runkosarjassa heikoimmin sijoittuneen ja toiseksi paras kohtasi toiseksi heikoimman.
Neljä voittoa (pelattiin paras seitsemästä -järjestelmällä) välierissä saavuttaneet joukkueet selvisivät loppuotteluihin. Välierien hävinneet joukkueet pelasivat runkosarjassa paremmin sijoittuneen kotikentällä yhden ottelun, jonka voittaja voitti pronssia. Mestiksen loppuottelut aloitettiin runkosarjassa paremmin sijoittuneen kotikentällä. Mestiksen mestaruuteen vaadittiin neljä voittoa (pelattiin paras seitsemästä -järjestelmällä).
Pudotuspelit > Pistepörssi

| # | Pelaaja | Joukkue | Ottelut | Maalit | Syötöt | Pisteet | + | - | +/- |
| --- | --- | --- | --- | --- | --- | --- | --- | --- | --- |
| 1. | Teemu Lepaus | SaPKo | 12 | 7 | 10 | 17 | 11 | 3 | +8 |
| 2. | Juuso Forsström | SaPKo | 12 | 5 | 12 | 17 | 13 | 3 | +10 |
| 3. | Rasmus Hämäläinen | SaPKo | 12 | 8 | 6 | 14 | 10 | 6 | +4 |
| 4. | Jonatan Tanus | SaPKo | 11 | 5 | 8 | 13 | 7 | 2 | +5 |
| 5. | Atte Mäkinen | SaPKo | 14 | 6 | 5 | 11 | 8 | 3 | +5 |
Pudotuspelit > Maalivahtien torjuntapörssi

Vähintään 1/3 otteluista
| # | Pelaaja | Joukkue | Ottelut | PO | PM | T | PMK | T% |
| --- | --- | --- | --- | --- | --- | --- | --- | --- |
| 1. | Jonathan Iilahti | Jokipojat | 4 | 2 | 2 | 48 | 1,00 | 96,00 |
| 2. | Juhana Aho | SaPKo | 12 | 10 | 12 | 265 | 1,20 | 95,67 |
| 3. | Karolus Kaarlehto | TUTO Hockey | 9 | 6 | 10 | 176 | 1,67 | 94,62 |
| 4. | Rasmus Rinne | TUTO Hockey | 9 | 5 | 8 | 101 | 1,60 | 92,66 |
| 5. | Jani Kautto | K-Vantaa | 14 | 11 | 26 | 315 | 2,36 | 92,38 |
Karsinnat

Sijoille 11.-13. sijoittuneet pelasivat Suomi-sarjan kahta parasta joukkuetta vastaan viiden joukkueen kaksinkertaisen sarjan, jonka kaksi parasta pelaavat Mestiksessä kaudella 2017–2018.
|  #  |  Joukkue  |  O |  V  |  V ja  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- |
| 1 |  Hokki  | 8 |  6  |  0  |  0  |  2  |  33  |  15  | +18 | 18 |
| 2 |  IPK  | 8 |  5  |  1  |  1  |  1  |  26  |  16  | +10 | 18 |
| 3 |  Ketterä  | 8 |  4  |  0  |  0  |  4  |  28  |  24  | +4 | 12 |
| 4 |  JYP-Akatemia  | 8 |  3  |  0  |  1  |  4  |  19  |  22  | -3 | 10 |
| 5 |  JHT  | 8 |  0  |  1  |  0  |  7  |  14  |  43  | -29 | 2 |
Hokki ajautui kauden jälkeen konkurssiin, jolloin Ketterä sai vapautuneen sarjapaikan.
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Koti \ Vieras  |  HOK  |  IPK  |  JHT  |  JYP  |  KET  |
|  Hokki         | — |  2-0  |  11-0  |  1-3  |  7-2  |
|  IPK           |  6-3  | — |  4-3  |  2-1 vl.  |  6-2  |
|  JHT           |  2-3  |  3-2 ja.  | — |  1-2  |  2-5  |
|  JYP-Akatemia  |  2-4  |  1-3  |  7-2  | — |  0-5  |
|  Ketterä       |  0-2  |  1-3  |  9-1  |  4-3  | — |
Lopulliset sijoitukset

| Sija | Joukkue |
| --- | --- |
1.: SaPKo
2.: K-Vantaa
3.: Espoo United
4.: TUTO Hockey
5.: Hermes
6.: Jokipojat
7.: Peliitat
8.: KeuPa HT
9.: LeKi
10.: RoKi
11.: Hokki
12.: IPK
13.: JYP-Akatemia
Turvallisuusviestintä

Turvallisuusviestinnän tavoitteena on, että ihmiset ja yhteisöt osaavat ympäristöissään ja toiminnoissaan ehkäistä tulipaloja ja muita onnettomuuksia.
Neuvonta

Pelastustoimessa turvallisuusneuvonta tarkoittaa muun muassa puhelinneuvontaa (esim. päivystävä palotarkastaja tai internet-sivujen avulla annettu palaute) ja palotarkastuskäynnillä tapahtuvaa neuvontaa. Lisäksi jokainen pelastusalan ammattilainen antaa yksityiselämässään turvallisuusneuvontaa jatkuvasti. Turvallisuusneuvontaa on myös poistumisharjoitusten seuranta/valvonta, mikäli tilaisuudessa ei tapahdu pelastuslaitoksen antamaa koulutusta. Pelastustoimen turvallisuusneuvonta on satunnaista, yksittäiselle ihmiselle suunnattua, lyhyt aikaista ja kohdentuu tiettyyn asiakaslähtöiseen tarpeeseen.
Turvallisuusviestintää tekevät myös pelastusalan eri järjestöt, kuten Suomen Palopäällystöliitto. Erilaiset kampanjat joita viranomaiset tekevät yhdessä järjestöjen kanssa.
Koulutus

Pelastustoimen turvallisuuskoulutus sisältää tietylle kohderyhmälle annettavan turvallisuusaiheisen luennon, oppitunnin, opetustuokion tai harjoituksen. Pelastustoimen turvallisuuskoulutus on suunnitelmallista ja tavoitteellista. Turvallisuuskoulutusta ovat muun muassa kouluille, yrityksille ja yhdistyksille annettavat turvallisuusluennot, turvallisuuskävelyt, alkusammutuskoulutus, poistumisharjoitus on koulutusta silloin, kun pelastuslaitos järjestää sen.
Yleisötilaisuudet

Pelastustoimessa yleisötilaisuuksilla tarkoitetaan muun muassa messuja ja erilaisia teemapäiviä, jossa yleisön kohtaaminen ei ole aina määrämuotoista ja ennakoitavaa.
Joukkoviestintä

Pelastustoimessa joukkoviestintä tarkoittaa turvallisuusaiheisten viestien välittämistä joukkoviestimillä (radio, tv, elokuvat, www-sivut, lehdistö ja sosiaalinen media).
Turvallisuusviestinnän suoritteet

Turvallisuusviestinnällä tavoitetaan vuosittain 20% kansalaisista niin, että tilastoitavia suoritelukuja tulee turvallisuusneuvonnasta, turvallisuuskoulutuksesta ja yleisötilaisuuksista. Joukkoviestintä merkitään Pelastustoimen resurssi- ja onnettomuustilasto (PRONTO) -seurantaan, mutta se ei vaikuta turvallisuusviestinnän tavoitelukuihin.